ലോട്ടറിത്തൊഴിലാളികളെ സംരക്ഷിക്കണം പാലക്കാട്: ലോട്ടറി തൊഴിലാളികളെയും ഏജന്റുമാരെയും സംരക്ഷിക്കാന് സര്ക്കാര് അടിയന്തരമായി ഇടപെടണമെന്നാവശ്യപ്പെട്ടു പാലക്കാട് സിവില് സ്റ്റേഷനു മുന്പില് ആള് കേരള ലോട്ടറി ട്രേഡ് യൂണിയന് എഐടിയുസി പ്രതിഷേധ ധര്ണ നടത്തി. അനധികൃത ചൂതാട്ട ലോട്ടറി അവസാനിപ്പിക്കുക, ഇത്തരക്കാര്ക്കെതിരെ ക്രിമിനല് കേസ് എടുക്കുക, ലോട്ടറി ടിക്കറ്റിന്റെ മുഖവില കുറയ്ക്കുക, ബോണസ് പതിനായിരം രൂപയാക്കി വര്ധിപ്പിക്കുക എന്നീ ആവശ്യങ്ങള് ഉന്നയിച്ചുകൊണ്ട് സംസ്ഥാന വ്യാപകമായി നടത്തുന്ന സമരത്തിന്റെ ഭാഗമായാണ് ധര്ണ സംഘടിപ്പിച്ചത്. എഐടിയുസി സംസ്ഥാന സെക്രട്ടറി കെ.സി. ജയപാലന് സമരം ഉദ്ഘാടനം ചെയ്തു. അനധികൃത മരംമുറിക്കെതിരേ നടപടി വേണംമുതലമട: മീങ്കര ജലസേചന കനാല് വരന്പിലെ മരങ്ങള് അനധികൃതമായി മുറിച്ച് കടത്തിയവര്ക്കെതിരെ കര്ശന നടപടി ഉണ്ടാണമെന്ന് കോണ്ഗ്രസ് മുതലമട മണ്ഡലം യോഗം ആവശ്യപ്പെട്ടു. കുടുതല് വിലപിടിപ്പുള്ള മരങ്ങളാണ് മുറിച്ചു കടത്തിയതെന്നു യോഗത്തില് ആരോപണമുന്നയിച്ചു. മരങ്ങള് മുറിച്ച സ്ഥലങ്ങളില് കനാല്ബണ്ടിനു ദോഷമാവുമെന്ന് യോഗത്തില് ആരോപണം ഉണ്ടായി. യോഗത്തില് പ്രസിഡന്റ് എ. മോഹനന് അധ്യക്ഷത വഹിച്ചു.